laion/Wikipedia-Exotic huggingface dataset:
הר עידו

הר עידו הוא הר בשוליו הדרום-מערבים של מכתש רמון. מפסגת ההר שגובהה 959 מטר והיא אחד ההרים הגבוהים בנגב ניתן לצפות למרחב מדברי גדול. בעבר היה על פסגת ההר רוג'ם (רוגם- גל אבנים) גלי אבנים כאלו מיוחסים בהר הנגב לתקופת הברונזה הקדומה. בהמשך יצרו מטיילים בסוף המאה העשרים ותחילת המאה העשרים ואחת רוג'ומים בצורת מגדלי אבן בגדלים שונים, חלקם גבוהים מגובהו הממוצע של אדם וההר הפך לאתר תיירות מדברי. ההר הוא אחד ההרים היוצרים את ה"מסגרת" הדרומית של מכתש רמון ומדרומו מתחתר נחל ערוד המתנקז לנחל פארן. ההר בנוי מסלעי גיר ודולומיט קשים. ההר נכלל בשמורת הטבע הר הנגב שהיא שמורת הטבע הגדולה בישראל. הרוג'ומים והתצפית הנרחבת שבראשו יחד עם בדידותו במרחב הפכו את ההר לאתר תיירות מבוקש בקרב מטיבי לכת ונהגי רכב שטח. השביל המסומן באדום עולה להר מכיוון צפון (נחל רמון ומצד דרום (נחל ערוד). מסלול הטרק, שביל סובב מכתש רמון שצבעו סגול מתחיל ממערב ומתאחד עם השביל המסומן באדום. בחלק המזרחי של הפסגה נבנה רוג'ום גדול לכבודו וזכרו של עידו קונטס ז"ל על ידי בני צוותו חבריו ומשפחתו. הר רמון והר עידו, סרטון בערוץ "Nitzan Hamami", באתר יוטיוב (אורך: 02:32) סקר ארכיאולוגי הר רמון (203) אתר 252, באתר סקר ארכיאולוגי של ארץ ישראל, ‏2013 מרדכי הימן, סקר ארכיאולוגי הר רמון (203) מבואות/תקופת הברונזה הקדומה/רוגמים, באתר סקר ארכיאולוגי של ארץ ישראל יעל לרנר, מנחל ניצנה להר עידו - המלצה למסלול טיול בשמורת טבע מכתש רמון, באתר רשות הטבע והגנים, ‏23.12.2019 מנחל ניצנה להר עידו - המלצה למסלול טיול בשמורת טבע מכתש רמון, באתר רשות הטבע והגנים ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
סטלות

"סטלות" הוא שיר של הראפר הישראלי שרק. השיר יצא לאור ב-31 באוגוסט 2022, כסינגל המוביל מתוך אלבום הבכורה שלו, "ראפרטואר". את השיר כתב שרק והפיק צוקוש, חברו לשעבר לצמד המוזיקלי "שרק וצוקוש", שהפיק גם את שאר שירי האלבום. ב-21 בנובמבר 2022, פרסם שרק גרסת "לייב סשן" לשיר בהשתתפות הזמר גפן גרינברג. גרסה זו זכתה להצלחה ויראלית בפלטפורמת טיקטוק ובעקבותה זכה השיר למיליוני השמעות. בעקבות זאת, פרסם הזמר עומר אדם גרסת כיסוי לשיר שזכתה אף היא להצלחה. בתיאור הווידאו קליפ הרשמי של השיר ביוטיוב, כתב שרק כי השיר עוסק בהתמודדותו עם התמכרות לסמים ולאלכוהול, ועל "הבריחה מהמציאות ומכאבי הלב על ידי השימוש בהם". ב-24 באוגוסט 2023, כשנה לאחר צאת השיר המקורי, פרסם הזמר הישראלי עומר אדם גרסת כיסוי לשיר. גרסה זו פורסמה לאחר שסרטון של אדם מבצע את השיר באירוע ביחד עם מבצעו המקורי שרק זכה לוויראליות ברשתות החברתיות. בעקבות זאת, החליט אדם להקליט את השיר ולהוציאו לאור. דור מאיר מועלם ממאקו טען כי אדם "עושה מעולה" את השיר, אם כי "לא הכל מהודק" בגרסה זו של השיר ומתח ביקורת על כך שאדם ביצע את קטעי הראפ של שרק בשיר, "במקום לתת לשרק את הכבוד שמגיע לו על כתיבת השיר". בביקורת חיובית בוואלה! NEWS סומן השיר כ"מועמד לטופ 10 בקריירה" של אדם, שם נכתב כי בשיר אדם מביא לידי ביטוי את "היכולת הווקאלית הנהדרת שהפכה לסימן ההיכר שלו, ואת התבלין העומר אדמי המיוחד בשירה, שגורם למאזין להזדהות עם המצב המנטלי שלו ולהיזכר בעצמו ברגעים של אכילת סטלה". שרק - סטלות // ShrekDiMC - Satlot, סרטון בערוץ "סלים בודהה", באתר יוטיוב (אורך: 03:05) קיץ ברבנר, ‏"מעשן ת׳מאדאפקינג עשב": עומר אדם פותח הכל בשיר "סטלות", באתר מעריב אונליין, 24 באוגוסט 2023 דור מאיר מועלם, ‏עומר אדם עושה מעולה את "סטלות", וזו בדיוק הבעיה שלו, באתר ‏מאקו‏, 31 באוגוסט 2023 אסף נבו‏, כבר קברתם את עומר אדם? אחרי דקה ועשרים הוא מזכיר שוב כמה הוא מרגש, באתר וואלה, 29 באוגוסט 2023 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏26 בספטמבר 2023 כאן גימל, אושר כהן עדיין בפסגה ועומר אדם עם שני שירים חדשים במצעד! ומה יקרה בשבוע הבא? הצביעו עכשיו לעשירייה והכריעו 🗳, באתר אינסטגרם, ‏28 בספטמבר 2023
Keep On Moving

"Keep On Moving" (בעברית: "הַמְשִׁיכוּ לָזוּז") הוא שיר שהוקלט על ידי להקת היורודאנס ההולנדית סטארסטיילרס. השיר יצא לאור בשנת 2005, בהוצאת חברת התקליטים דאבל דאנס רקורדס, כסינגל שלא מתוך אלבום וכסינגל הבכורה הרשמי של הלהקה. הוא כולל דגימה מתוך "Ecuador" של סאש! משנת 1997. השיר הפך ללהיט מועדונים והגיע לעשירייה הפותחת בפולין, בולגריה, קפריסין וטורקיה. לאחר שבשנת 2005 הוקמה להקת סטארסטיילרס הוחלט שסינגל הבכורה שלה, יהיה שיר מועדונים מסוגת היורודאנס. בהמשך לכך, הודפס השיר על גבי תקליט, תקליטור, ופורמטים נוספים במטרה לעזור בקידום העולמי שלו. הוא זכה להצלחה בכל רחבי אירופה והושמע בצורה עקבית במועדונים השונים. בסמוך לצאתו, עלה השיר לרשת הזרמת המדיה ספוטיפיי וצבר למעלה מ-8 מיליון השמעות. חידוש בשם "Keep On Moving" מאת קסטובס בהשתתפות הזמרת איימי צבר למעלה מ-19 מיליון השמעות בספוטיפיי. הווידאו קליפ הנלווה של "Keep On Moving" הועלה ליוטיוב ב-10 ביוני 2008. נכון לאוגוסט 2023 עומד מונה הצפיות של הקליפ על למעלה מ-6 מיליון צפיות. סרטון השיר "Keep On Moving" באתר יוטיוב Starstylers Feat. Michy - Keep On Moving (באנגלית), 2005, נבדק ב-2023-09-19 Sash! (DJ) (Ft. Rodriguez) – Ecuador, נבדק ב-2023-09-19 "Chartbase | listehistorik for Starstylers - Keep On Moving 2010", www.chartbase.dk Starstylers Feat. Michy - Keep On Moving (The Remixes) (באנגלית), 2005-12-14, נבדק ב-2023-09-19 Starstylers Feat. Michy - Keep On Moving (באנגלית), 2005, נבדק ב-2023-09-19 Starstylers, Spotify Keep on Moving, 2021-05-28, נבדק ב-2023-09-19 Starstylers - Keep On Moving (Official Video)
הר גימי

הר גימי (באנגלית: Mount Gimie) הוא ההר הגבוה ביותר במדינת האי הקריבית סנט לוסיה. גובהו 950 מטרים מעל פני הים. ההר ממוקם במחוז הקנרים, על גבול מחוז סופירייר. ההר מרוחק כ־5.5 קילומטרים מחופי הים הקריבי ומהעיירה סופירייר. ההר הוא הר געש מורכב. "Mount Gimie, Saint Lucia". Peakbagger.com. נבדק ב-20 בדצמבר 2011. {{cite web}}: (עזרה) ערך זה הוא קצרמר בנושא הרים ובנושא הקריביים. אתם מוזמנים לתרום לוויקיפדיה ולהרחיב אותו.
ארתור האזנפלד

ארתור האזנפלד (במקור אלפרד האזנפלד, בהונגרית: Hasenfeld Artúr;‏ סליאצ'פירדה, 21 ביולי 1870 – בודפשט, 7 בינואר 1941) היה רופא יהודי-הונגרי, פרופסור באוניברסיטה, רופא פנימי, קרדיולוג, חבר האקדמיה ההונגרית למדעים. הוא בנו של מנו האזנפלד. אלפרד האזנפלד נולד במשפחה יהודית כבנם של מנו האזנפלד ושל קמילה קפיך. לאחר קבלת התואר ברפואה, הוא יצא למסע לימודים ארוך ובילה שנים בווינה ובברלין במרפאות פנימיות. בשנת 1906 קיבל הסמכה פרטית להוראה (לא חלק מהסגל) בפתולוגיה וברפואה של מחלות לב אוניברסיטת בודפשט (כיום שמה אוניברסיטת אטווש לוראנד). ב-1901 הפך תחילה לרופא רגיל ואחר כך לרופא ראשי של בית החולים ארז'בט בבודפשט. משנת 1913 הפך לרופא הראשי של כל בתי החולים לרפואה פנימית בגדה השמאלית של הדנובה (פשט). הוא שירת בשדה הקרב במהלך מלחמת העולם הראשונה וקיבל מספר עיטורים. ב-1926 מונה ל"יועץ בריאות ראשי", ושנתיים לאחר מכן לפרופסור חוץ באוניברסיטה. מחקרי המומחיות שלו עוסקים במחלות לב. אשתו הייתה שרולטה אולמן (1880–1945) מברנאוואר (משפחת האצולה והברון אולמן בארנאוואר היא אחת ממשפחות האצולה היהודיות-הונגריות), בתם של יועץ מועצת החצר אמיל אולמן ושל קטלין אולמן, לה נישא ב-10 בינואר 1903 בבודפשט. בשנת 1919, הוא ואשתו, ככל הנראה, המירו את דתם לאמונה הקתולית (אין תיעוד ואין מקורות). ילדיהם: אנה אילונה האזנפלד. בעלה עורך הדין ד"ראישטוואן יוז'ף הורבאט. אולגה מאריה האזנפלד ריפוי מחלות לב (בודפשט, 1904) אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001. Ki-kicsoda? Kortársak lexikona (מי זה מי? לקסיקון אנשים בני זמננו. 1937) Magyar életrajzi lexikon א' (לקסיקון ביוגרפי הונגרי. עורכת ראשית אגנש קניירש). לקסיקון יהודי הונגרי. 1929. עורך פטר אויווארי. גישה מקוונת מדיה וקבצים בנושא ארתור האזנפלד בוויקישיתוף ארתור האזנפלד באתר Arcanum ארתור האזנפלד באתר "המכון למורשת לאומית". אחד מספריו "על לחץ דם גבוה". ארתור האזנפלד באתר GENi "Halotti bejegyzése a Budapest V. kerületi polgári halotti akv. 9/1941. folyószáma alatt". נבדק ב-2020-04-20. Hasenfeld Arthur professzor halála (1941. január 8.) Ujság, 18. évfolyam, 5. szám, 7. oldal "Hasenfeld Artúrné halotti bejegyzése a Budapest II. kerületi polgári halotti akv. 846/1945. folyószáma alatt". נבדק ב-2020-04-20. "Házasságkötési bejegyzése a Budapest VI. kerületi polgári házassági akv. 13/1903. folyószáma alatt". נבדק ב-2020-04-20. "Hasenfeld Anna házasságkötési bejegyzése a Budapest V. kerületi polgári házassági akv. 434/1934. folyószáma alatt". נבדק ב-2020-04-20.
אינטגרציה

אינטגרציה פירושה הכללה, שילוב או איחוד (לפי האקדמיה ללשון העברית: כִּלּוּל, תִּכְלוּל, ובמתמטיקה: אִסְכּוּם). האם התכוונתם ל... בחברה האנושית אינטגרציה חברתית (אנ') אינטגרציה גזעית – מדיניות של מניעת הפרדה גזעית הטמעה תרבותית התבוללות אינטגרציה (חינוך) – מדיניות שילוב תלמידים מרקעים סוציו-אקונומיים שונים אינטגרציה (פסיכולוגיה) – מונח בפסיכולוגיה במתמטיקה אינטגרציה (מתמטיקה) – תהליך של חישוב האינטגרל שיטות אינטגרציה לחישוב האינטגרל בכלכלה וביחסים בין-לאומיים אינטגרציה אזורית – שילוב השווקים של מספר מדינות, כמו למשל השוק האירופי המשותף (כיום, האיחוד האירופי) אינטגרציה כלכלית (אנ') בהנדסה ובמדעי המחשב שילוב מערכות (system integration) – אינטגרציה במדעי המחשב אינטגרציה רציפה (Continuous integration) – שיטת עבודה בהנדסת תוכנה בה מבצעים מיזוג תכוף של סביבות העבודה אחר אינטגרציה (ספרות) – בספרות, הניסיון להעניק הסבר לבעיות המופיעות בטקסט
קריסטיאן ראוד

קריסטיאן ראוד, באנגלית: Kristjan Raud (22 באוקטובר 1865 - 19 במאי 1943) היה צייר סימבוליסט אסטוני ומאייר שהיה ממייסדי המוזיאון הלאומי האסטוני. אלמנטים של פולקלור השפיעו על יצירתו. הסגנון שלו מזכיר את הפרימיטיבזם. אחיו התאום, פול ראוד, הפך גם הוא לצייר ידוע. ראוד ואחיו בילו את שנותיהם הראשונות במריקולה, שם אביהם היה שומר. לאחר מותו המוקדם, הם נרשמו לבית הספר הקהילתי ברקובה, שם לימדו אותם בגרמנית. מאוחר יותר הוא הלך למכללה למורים בטארטו ולימד בבתי הספר המקומיים במשך כמה שנים. בשנת 1892, כשלא היה מרוצה מהקריירה שלו, הוא עבר לסנט פטרסבורג, שם ציוריו הגיעו לידיעתו של יוהאן קולר. הוא חשב שלראוד יש פוטנציאל מסוים והמליץ לו להירשם לאקדמיה הקיסרית לאמנויות. ארבע שנים לאחר מכן, לאחר שסיים את לימודיו, נסע לגרמניה כדי ללטש את כישוריו. הוא שהה בדיסלדורף עם פיטר יאנסן, ולאחר מכן המשיך למינכן, שם לקח שיעורים פרטיים אצל אנטון אזבה ושיעורים באקדמיה לאמנויות יפות. כשחזר לטרטו, ארגן בית ספר לאמנים צעירים, כתב מאמרים לעיתונים המקומיים ולימד בגימנסיה. לאחר מותו של ג'יקוב הרט ב-1907, הוא הפך לתומך בהקמת מוזיאון המוקדש לפולקלור. שנתיים לאחר מכן, הוא הפך לאחד המייסדים והמארגנים של המוזיאון הלאומי האסטוני. בשנה שלאחר מכן סיפק איורים לשיריו של ג'והאן ליב. בתחילת מלחמת העולם הראשונה הוא עבר לטאלין להתגורר עם אחיו. הוא חזר להיות מורה תוך כדי כך המשיך לצייר. ב-1919 הוא נבחר ליושב ראש אגודת המוזיאונים האסטונית והחל לעבוד במשרד החינוך. שיא הקריירה שלו הגיעה ב-1935, כאשר האגודה הספרותית האסטונית הוציאה מהדורה חדשה של האפוס הלאומי האסטוני, עם ציוריו כאיורים. ההדפסה הראשונה הגיעה ל-10,000 עותקים; מספר גדול מאוד באותה תקופה. ב-1938 הוענק לו מסדר הצלב האדום האסטוני. המחויבות שלו לציור הייתה כזו שאפילו על מיטת דווי בבית החולים המשיך לצייר. הוא מת במהלך הכיבוש הגרמני ולכן, למרות תהילתו, הלווייתו הייתה צנועה מאוד. באביב 1940, זמן קצר לפני הכיבוש הסובייטי, נערכה תערוכה גדולה של יצירותיו והממשלה הכריזה עליה כ"שנת קריסטיאן ראוד". אנדרטה לזכרו הוקמה בזמן השלטון הסובייטי בשנת 1969. ארבע שנים לאחר מכן, נוסד ״פרס קריסטיאן ראוד לאמנות״ על ידי אגודת האמנים האסטונית בשיתוף עם העיר טאלין. מ-1992 עד 2011, כשאסטוניה אימצה את האירו, דמותו של ראוד הייתה על אחד משטרי הכסף. מדיה וקבצים בנושא קריסטיאן ראוד בוויקישיתוף Symbolism in the Art of the Baltic States". KUMU. 2018. Archived from the original on 28 February 2019 Rasmus Kangro-Pool, Kristjan Raud, 1865-1943, Eesti NSV Kunst, 1961 Lehti Viiroja, Kristjan Raud 1865 - 1943: looming ja mōtteavaldused, Eesti NSV Kunst, 1981 Brief biography and appreciation "Kristjan Raud, the Last National Romantic Artist of the Nordic Countries"
שייטת אוניות המערכה הרביעית (בריטניה)

שייטת אוניות המערכה הרביעית הייתה שייטת של הצי המלכותי הבריטי המורכבת מאוניות מערכה. השייטת הרביעית הייתה בתחילה חלק מצי הבית של הצי המלכותי (1912–1914) ולאחר מכן ה"גרנד פליט" ("הצי הגדול") לאחר פרוץ מלחמת העולם הראשונה. השייטת שינתה את הרכבה לעיתים קרובות כאשר אוניות נפגעו, פרשו או הועברו. ב-5 באוגוסט 1914 הורכבה השייטת באופן הבא: אה"מ אז'נקור אה"מ בלרופון אה"מ דרדנוט אה"מ טמרייר בינואר 1915, ההרכב השתנה מעט: אה"מ אז'נקור אה"מ בלרופון אה"מ דרדנוט אה"מ טמרייר אה"מ בנבואו אה"מ אמפרור אוף אינדיה אה"מ ארין כחלק מה"גרנד פליט" השתתפה השייטת בקרב יוטלנד. במהלך הקרב, הרכב השייטת הרביעית היה כדלקמן: פלגה שלישית אה"מ איירון דיוק, אוניית הדגל של הצי של האדמירל סר ג'ון ג'ליקו; קפטן פרדריק דרייר; אה"מ רויאל אוק, קפטן ק. מקלאן; אה"מ סופרב, אוניית הדגל של אדמירל משנה אלכסנדר דאף; קפטן א. הייד-פארקר; אה"מ קנדה, קפטן ויליאם ניקולסון; פלגה רביעית אה"מ בנבואו, אוניית הדגל של תת אדמירל סר דובטון סטורדי; קפטן ה.וו. פארקר; אה"מ בלרופון, קפטן א.פ. ברון; אה"מ טמרייר, קפטן א.ו. אנדרהיל; אה"מ ואנגארד, קפטן ג'יי.ד. דיק; בעקבות קרב יוטלנד, אורגנה מחדש שייטת אוניות המערכה הרביעית, כאשר קולוסוס, הרקולס, סנט וינסנט, קולינגווד ונפטון הועברו כולם משייטת אוניות המערכה הראשונה. בינואר 1917 הורכבה השייטת באופן הבא: אה"מ בלרופון אה"מ טמרייר אה"מ ואנגארד אה"מ סופרב אה"מ קולוסוס אה"מ הרקולס אה"מ נפטון אה"מ סנט וינסנט אה"מ קולינגווד לאחר אובדן אה"מ ואנגארד ביולי 1917, אה"מ סופרב ואה"מ טמרייר נותקו לים התיכון ב-1918. אה"מ דרדנוט הצטרפה מחדש לשייטת כספינת הדגל במרץ 1918. השייטת פוזרה בפברואר 1919, נראה כי פורקה רשמית במרץ 1919, אך לאחר מכן הוקמה מחדש. בספטמבר 1920 הוצב אדמירל משנה ריצ'רד ווב בים התיכון כמפקד שייטת אוניות המערכה הרביעית וסגן מפקד צי הים התיכון. הוא שירת שם עד 1922.
רובן דוארטה

רובן דוארטה סאנצ'ס (בספרדית: Rubén Duarte Sánchez; נולד ב-18 באוקטובר 1995) הוא כדורגלן ספרדי המשחק בפומאס מליגת העל המקסיקנית. משחק בעיקר בעמדת המגן השמאלי, אך יכול גם לשחק כבלם. יליד אלמריה, אנדלוסיה, דוארטה הצטרף למערכת הנוער של אספניול בשנת 2009, בגיל 13, לאחר התקופה בלוס מולינוס. ב-2012, הוא נקשר למנצ'סטר סיטי שרצתה לרכוש אותו. באותה השנה ערך את הופעת הבכורה שלו בבוגרים עם המילואים בליגה השנייה בספרד. ב-7 בינואר 2015, דוארטה ערך את הופעת הבכורה שלו בקבוצה הראשונה, כששיחק את מלוא 90 הדקות בהפסד חוץ 2–1 מול ולנסיה בגביע המלך באותה עונה. הופעת הבכורה שלו בלה ליגה התרחשה ב-8 בפברואר, מול אותה יריבה ועם אותה תוצאה. דוארטה חידש את חוזהו במועדון הקטאלוני ב-11 ביוני 2015, חתם עד 2019 ונקרא לסגל הראשי. ב-29 במאי 2017, לאחר שירד ליגה עם אספניול, חתם דוארטה על חוזה לשלוש שנים בדפורטיבו אלאבס. הוא שיחק 24 משחקים בעונתו הראשונה, בה אלאבס סיימה במקום ה-14. דוארטה כבש את שערו הראשון בליגה הספרדית הבכירה - וכמקצוען - ב-16 במאי 2021, בניצחון ביתי 4-2 על גרנדה. ב-8 ביולי 2023, לאחר שתרם לעליית המועדון חזרה ללה ליגה, הוא חידש את חוזהו עד 2026. לאחר ששיחק עבור ספרד בנחרות מתחת לגיל 16, גיל 17, גיל 18, גיל 19 וגיל 21, דוארטה נקרא לראשונה לנבחרת הבוגרת ב-26 במאי 2015 למשחק ידידות עם קוסטה ריקה ולמוקדמות יורו 2016 מול בלארוס. רובן דוארטה, באתר Transfermarkt רובן דוארטה, באתר Soccerway רובן דוארטה, באתר BDFutbol רובן דוארטה, באתר WorldFootball.net רובן דוארטה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רובן דוארטה".
אנטוניו סיברה

אנטוניו סִיבֶרָה סאלבה (בספרדית: Antonio Sivera Salvá; נולד ב-11 באוגוסט 1996) הוא כדורגלן ספרדי המשחק בדפורטיבו אלאבס מהלה ליגה בעמדת השוער. סיברה, שנולד בקסביה, אליקנטה, קהילת ולנסיה, הצטרפה למערך הנוער של ולנסיה ב-2013. הוא ערך את הופעת הבכורה שלו בבוגרים ב-10 בנובמבר 2013 בגיל 17, כשפתח במילואים בהפסד חוץ 3–1 נגד אלצ'ה. סיברה חתם על חוזה לחמש שנים עם ולנסיה ב-10 בפברואר 2015. לאחר שבילה את עונת 2015-16 כגיבוי לאלכס סאנצ'ס, הוא הפך לפותח קבוע בעונה הבאה כשהגיעו לפלייאוף העלייה. ב-19 ביולי 2017, סיברה הצטרף למועדון לה ליגה דפורטיבו אלאבס בחוזה לארבע שנים. הוא ערך את הופעת הבכורה שלו ב-24 באוקטובר, בניצחון חוץ 1–0 על חטאפה בסיבוב הרביעי של גביע המלך. המשחק הראשון של סיברה בליגה התקיים ב-29 באפריל 2018, כאשר הוא פתח והוחלף על ידי הפותח הרגיל פרננדו פאצ'קו זמן קצר לאחר שקיבל כרטיס אדום בהפסד ביתי 0–1 לאתלטיקו מדריד. ב-13 בינואר 2020, הוא עבר לאלמריה בהשאלה עד סוף העונה. סיברה שיחק בפעם הראשונה עבור ספרד עד גיל 21 ב-1 בספטמבר 2017, בתבוסה 3–0 נגד איטליה בטולדו. בשנת 2019, היה שותף לזכייתה של ספרד באליפות אירופה בפעם החמישית. אנטוניו סיברה, באתר Transfermarkt אנטוניו סיברה, באתר Soccerway אנטוניו סיברה, באתר BDFutbol אנטוניו סיברה, באתר WorldFootball.net אנטוניו סיברה, באתר FootballDatabase.eu
מור גרינוולד

מור גרינוולד (בהונגרית: Grünwald Mór;‏ טולנה, 2 בינואר 1851 – בודפשט, 7 בפברואר 1912) היה דוקטור לרפואה, רופא מיילד-גינקולוג, בלנאולוג, בעל תואר "יועץ מלכותי" שהוענק לו על ידי פרנץ יוזף הראשון, קיסר אוסטריה (ומלך הונגריה) באימפריה האוסטור-הונגרית. בעל בית הבראה ובית חולים פרטי מן הראשונים בהונגריה. מור גרינוולד נולד במשפחה יהודית כבנם של ברנאט גרינוולד ושל נטי לוי. הוא השלים את לימודי התיכון שלו בבית הספר התיכון המלכותי הקתולי בבאיה ולאחר מכן הפך לסטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד). בשנת 1878 הוסמך כדוקטור לרפואה והחל להתמחות במכון הרפואי של הגינקולוג טיבדאר קזמרסקי ומשנת 1881 המשיך בהתמחות והפך לעוזר הוראה ולמרצה במחלקה למיילדות וגינקולוגיה של מרפאה מספר 2 בניהולו של וילמוש טאופר. ב-1885 התיישב בסליאץ', במחוז זויום, שם מונה לרופא ספא. הוא כתב מחקרים ומאמרים שהציגו את המרחצאות (ספא) של סליאץ' והפכו אותן לפופולריות. בין 1892 לבין 1893 בנה את "בית ההבראה גרינוולד" שנשא את שמו ונבנה בשדרת פארק העיר 13. המוסד היה בית החולים ובית ההבראה (סנטוריום) לנשים בבעלותו הפרטית. הבניין נבנה על פי תוכניתו של האדריכל ארנה שאנן (ממוצא גרמני). קברו ומצבתו של גרינוולד נמצא בבית הקברות היהודי ברחוב קוזמה. אשתו הייתה אתלקה שטרן (1866–1942), בתם של מיהאי שטרן ושל רוזליה ביכלר, לה נישא ב-19 בספטמבר 1886 בבית הכנסת של אובודה. ילדיהם: בלה גרינוולד (1887–1944) היה רופא. אשתו הייתה ברתה ליכטשיין (1897–1944). שניהם ניספו בשואה רנה גרינוולד (1889–?). בעלה היה נאנדור נוח הרשטיין (1878–1944) בעל קרקעות. סליאץ', מרחצאות עשירות בחומצה פחמתית וברזל ליד זויום. התיאור העדכני ביותר של מוסדות מקומיים, מקורות רפואיים והתוויות רפואיות. בודפשט, 1887 על ההשפעה הפיזיולוגית של אמבטיות חומצה פחמתית מוגזות. בודפשט, 1892 על מכוני הספא שלנו. בודפשט, 1892. (הדפסה מיוחדת מתוך המדריך לבריאות הציבור) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002 Szinnyei József: Magyar írók élete és munkái III. (Fa–Gwóth). Budapest: Hornyánszky. 1894. יוז'ף סיניאי:חייהם ויצירותיהם של סופרים הונגרים) מדיה וקבצים בנושא מור גרינוולד בוויקישיתוף מור גרינוולד באתר Arcanum "Születési bejegyzése a tolnai izraelita hitközség születési akv. 1/1851. folyószáma alatt". נבדק ב-2022-12-04. "Házasságkötési bejegyzése az óbudai izraelita hitközség házassági akv. 29/1886. folyószáma alatt". נבדק ב-2022-12-04.
Right Here (שיר של ג'ס גלין)

"Right Here" הוא סינגל של הזמרת-יוצרת הבריטית ג'ס גלין. השיר יצא ב-6 ביולי 2014 בהוצאת חברות התקליטים וורנר מיוזיק גרופ ואטלנטיק רקורדס. השיר מופיע כסינגל המוביל של אלבום האולפן הראשון שלה, I Cry When I Laugh. השיר נכתב על ידי ג'ס גלין, יאן-איי אל-גוני וגורגון סיטי, והופק על ידי גורגון סיטי ובלס ביטס. נכון לספטמבר 2023, השיר הושמע למעלה מ-45 מיליון פעמים ביוטיוב, ולמעלה מ-47 מיליון פעמים בספוטיפיי. מידע על היצירה "Right Here" באתר מיוזיק בריינז מידע על הסינגל "Right Here" באתר מיוזיק בריינז מידע על היצירה "Right Here" באתר Discogs מילות השיר "Right Here" באתר Genius סרטון השיר "Right Here" באתר יוטיוב מידע על השיר "Right Here" באתר ספוטיפיי Jess Glynne - Right Here [Official Video], ארכיון מ-2023-09-01, נבדק ב-2023-09-19 Right Here, 2014-06-12, ארכיון מ-2022-12-05, נבדק ב-2023-09-19 "Right Here - Single". iTunes. De Rosa, Gianluigi (21 ביולי 2014). "Jess Glynne - Right Here (Radio Date)". Warner Music. Earone. נבדק ב-20 בפברואר 2015. {{cite web}}: (עזרה) "Right Here: Jess Glynne: Amazon.de: Musik-Downloads". Amazon.de. 5 בספטמבר 2014. נבדק ב-5 בספטמבר 2014. {{cite web}}: (עזרה) "Right Here: Jess Glynne: Amazon.de: Musik-CDs & Vinyl". Amazon.de. 5 בספטמבר 2014. נבדק ב-5 בספטמבר 2014. {{cite web}}: (עזרה)
Right Here

האם התכוונתם ל... Right Here (שיר של ג'ס גלין) Right Here (שיר של ג'סטין ביבר)
Ain't Got Far to Go

"Ain't Got Far to Go" הוא סינגל של הזמרת-יוצרת הבריטית ג'ס גלין. השיר יצא ב-26 בפברואר 2016 בהוצאת חברת התקליטים אטלנטיק רקורדס. השיר מופיע כסינגל השישי של אלבום האולפן הראשון שלה, I Cry When I Laugh.‏ השיר נכתב על ידי ג'ס גלין, ג'ין ג'ין, נוקס בראון וסטארסמית', והופק על ידי נוקס בראון וסטארסמית'. נכון לספטמבר 2023, השיר הושמע למעלה מ-18 מיליון פעמים ביוטיוב, ולמעלה מ-47 מיליון פעמים בספוטיפיי. מידע על הסינגל "Ain't Got Far to Go" באתר מיוזיק בריינז מידע על היצירה "Ain't Got Far to Go" באתר Discogs מילות השיר "Ain't Got Far to Go" באתר Genius סרטון השיר "Ain't Got Far to Go" באתר יוטיוב Corner, Lewis (11 בינואר 2016). "Jess Glynne will release 'Ain't Got Far to Go' as her next single". Digital Spy. נבדק ב-14 בינואר 2016. {{cite web}}: (עזרה) Jess Glynne - Ain't Got Far To Go [Official Video], ארכיון מ-2023-09-01, נבדק ב-2023-09-19 Ain't Got Far to Go, 2015-01-01, ארכיון מ-2020-11-15, נבדק ב-2023-09-19
הו מרגנית

"הו מרגנית" הוא שיר בביצוע הזמרת הישראלית מילי מירן, שיצא לאור כסינגל ב־1980. חיים חפר כתב את מילות השיר, ודובי זלצר הלחין אותו. השיר נכלל באלבומה של מירן "התחלה טובה", שהתפרסם ב־1983. "מצעד המרגנית" היה מצעד ששודר בגלי צה"ל, ושנועד להחיות את השירים העבריים הוותיקים ולשמרם. הקים אותו מפקד גלי צה"ל יצחק לבני, ועמליה רוזן ערכה אותו. המצעד היה אהוב על המאזינים שהקימו מועדון מעריצים בשם "מועדון מרגנית". כן יצא עלון חודשי שעסק במצעד. השיר "הו מרגנית" נכתב ב־1980 לכבוד מופע פומבי שהפיקה תחנת גלי צה"ל בבסיס חיל האוויר בחצור לציון 12 שנים למצעד. מיקי קם הנחתה את המופע. את דברי הקישור כתב חיים חפר, יוריק בן דוד ניהל מוזיקלית ואילן גלבוע הדריך מוזיקלית. הצמח הנזכר בשיר הוא מרגנית השדה. "הו מרגנית" הוצג ב"פינה לשיפוטכם" של מצעד הפזמונים השבועי של רשת ג' ב־23 בספטמבר 1980. השיר הגיע למקום השלישי ב־10 בדצמבר 1980. בסך הכל צעד השיר במשך 14 שבועות עד 7 בינואר 1981, אז יצא מהמצעד‏. במצעד הפזמונים העבריים השבועי של גלי צה"ל הגיע השיר למקום השישי. שילה פרבר הקליטה את השיר בשם "מרגנית" בפרשנות ארוטית לאלבומה "פרח קיר", שהתפרסם ב־2009. פרבר אמרה על הביצוע שלה: "יש לי איזושהי דרך פחות תמימה לשיר את זה ממה שהיא [מילי מירן] שרה את זה. זה שיר נפלא, אחד היפים שנכתבו בעברית. אני חושבת שהדרך שבה היא שרה את זה היא כל כך מתוקה ותמימה, ואני מרגישה שהשיר נכתב פחות תמים. אולי זה בראש שלי, אבל בגלל זה רציתי לשיר את זה". ב"כלכליסט" נכתב על הביצוע של פרבר: "הקאבר החושני [לשיר] מפיח חיים בקלאסיקת הפופ הנאיבית הזו". רוני גינוסר הקליטה את השיר לאלבום גרסאות הכיסוי שלה "חיוכים", שהתפרסם ב־2011. מקהלת מורן ביצעה גם היא את השיר. אקורדי השיר "הו מרגנית" באתר Tab4u סרטון השיר "הו מרגנית" באתר יוטיוב מילות השיר "הו מרגנית" באתר שירונט "הו מרגנית" בביצוע מילי מירן (אודיו), באתר יוטיוב מיוזיק מצעד המרגנית 1980 – המופע המלא (ביצוע "הו מרגנית": 47:28), סרטון בערוץ "עיני-כסף", באתר יוטיוב השיר מוצג ב"פינה לשיפוטכם" של מצעד הפזמונים השבועי של רשת ג', באתר פזמונט, בדיקה אחרונה ב־19 בספטמבר 2023 האלבום "התחלה טובה", באתר סטריאו ומונו נתוני היצירה, באתר אקו"ם, בדיקה אחרונה ב־19 בספטמבר 2023 "הו מרגנית" בביצוע שילה פרבר, 2009, באתר יוטיוב "הו מרגנית" בביצוע רוני גינוסר, 2011, באתר יוטיוב דינה חלוץ, עמליה רוזן מעצבת את הפסקול הישראלי, אבל בקושי מאזינה לרדיו, באתר Xnet‏, 25 באוקטובר 2016 אלי קינן, הפתעות נוסטאלגיות, "דבר" 18 במרץ 1977, באתר הספרייה הלאומית, בדיקה אחרונה ב־19 בספטמבר 2023 הו מרגנית, באתר הספרייה הלאומית, בדיקה אחרונה ב־19 בספטמבר 2023 דני בלטמן, במלאת 12 שנים למצעד המרגנית, "מעריב" 18 בספטמבר 1980, באתר הספרייה הלאומית, בדיקה אחרונה ב־19 בספטמבר 2023 מצעד המרגנית 1980 (הערות הסרטון), באתר יוטיוב שרה אורן וחן שרמן, על הצבע הכחול שאינו נוכח במקרא, אך נקבע היטב במורשת, באתר נאות קדומים מיקום שיא במצעד השבועי של רשת ג' (3), באתר פזמונט, בדיקה אחרונה ב־19 בספטמבר 2023 השיר יוצא ממצעד רשת ג', באתר פזמונט, בדיקה אחרונה ב־19 בספטמבר 2023 מיקום שיא במצעד הפזמונים העבריים השבועי של גלי צה"ל מ־6 בנובמבר 1980 (6), "דבר" 7 בנובמבר 1980, באתר הספרייה הלאומית, בדיקה אחרונה ב־19 בספטמבר 2023 תימורה לסינגר, הו, שילה, באתר ynet, 2 בנובמבר 2009 טל גורדון, ריאיון | אלבום החורף החדש של שילה פרבר, באתר habama.co.il, ‏20 באוקטובר 2009 חורף חם: 20 סיבות טובות לא לצאת מהבית, באתר כלכליסט, 10 בנובמבר 2009 רוני גינוסר – חיוכים, באתר דיסק סנטר